Naslchilik xoʻjaliklari maqomini berish tartibi hamda ular faoliyatiga qoʻyiladigan talablar toʻgʻrisidagi nizomni tasdiqlash haqida
(order, 2020-03-20)

Oʻzbekiston Respublikasining “Naslchilik toʻgʻrisida”gi Qonuni va Oʻzbekiston Respublikasi Prezidentining 2006-yil 23-martdagi PQ-308-sonli “Shaxsiy yordamchi, dehqon va fermer xoʻjaliklarida chorva mollarni koʻpaytirishni ragʻbatlantirish chora-tadbirlari toʻgʻrisida”gi qaroriga muvofiq, shuningdek naslchilik xoʻjaliklari maqomini berish tartibini yanada takomillashtirish maqsadida buyuraman: 1. Naslchilik xoʻjaliklari maqomini berish tartibi hamda ular faoliyatiga qoʻyiladigan talablar toʻgʻrisidagi nizom ilovaga muvofiq tasdiqlansin. 2. Oʻzbekiston Respublikasi qishloq va suv xoʻjaligi vazirining 2006-yil 22-maydagi 106-sonli “Naslchilik xoʻjaliklari maqomini berish tartibi hamda ular faoliyatiga qoʻyiladigan talablar toʻgʻrisidagi nizomni tasdiqlash haqida”gi buyrugʻi (roʻyxat raqami 1587, 2006-yil 23-iyun) (Oʻzbekiston Respublikasi qonun hujjatlari toʻplami, 2006-y., 25-26-son, 244-modda) oʻz kuchini yoʻqotgan deb topilsin. 3. Mazkur buyruq rasmiy eʼlon qilingan kundan eʼtiboran kuchga kiradi. Mazkur Nizom Oʻzbekiston Respublikasining “Naslchilik toʻgʻrisida”gi Qonuni va Oʻzbekiston Respublikasi Prezidentining 2006-yil 23-martdagi PQ-308-sonli “Shaxsiy yordamchi, dehqon va fermer xoʻjaliklarida chorva mollarni koʻpaytirishni ragʻbatlantirish chora-tadbirlari toʻgʻrisida”gi qaroriga muvofiq naslchilik xoʻjaliklari maqomini berish tartibi hamda ular faoliyatiga qoʻyiladigan talablarni belgilaydi. 1. Mazkur Nizomda quyidagi asosiy tushunchalar qoʻllaniladi: naslchilik — seleksiya maqsadida nasldor hayvonlarni urchitish, naslli mahsulot yetishtirish va undan foydalanish; nasldor hayvon — kelib chiqishi hujjatlar bilan tasdiqlangan, muayyan zotni takror koʻpaytirish uchun foydalaniladigan va belgilangan tartibda roʻyxatga olingan hayvon; naslli mahsulot (material) — nasldor hayvon, uning urugʻi va embrionlari, nasldor tuxum, ipak qurti urugʻi; bonitirovka — hayvonlarning nasldorlik va mahsuldorlik sifatlarini baholash; genofond (kam sonli) zot — muayyan zotga mansub va yoʻq boʻlib ketish xavfi ostidagi kam uchraydigan hayvonlar guruhi; naslchilik obyektlari — nasldor hayvonlar — qoramollar, qoʻylar, echkilar, otlar, tuyalar, choʻchqalar, shuningdek parrandalar, baliqlar, asalarilar, ipak qurti, yovvoyi hayvonlar va ularning naslli mahsulot (material)lari; naslchilik subyektlari — naslchilik ishi bilan shugʻullanuvchi ilmiy-tadqiqot muassasalari, korxonalar va xoʻjaliklar, seleksiya markazlari, ippodromlar, immunogenetik nazorat laboratoriyalari, nazorat-sinov stansiyalari, embrionlarni koʻchirib oʻtkazish (transplantatsiya) markazlari hamda boshqa yuridik va jismoniy shaxslar — naslli mahsulot egalari; nasldor hayvonlar va nasldor podalarni davlat roʻyxatiga olish — kelib chiqishini aniqlash va mahsuldorligini belgilash maqsadida nasldor hayvonlar hamda nasldor podalar haqidagi maʼlumotlarni hisobga olish. 2. Naslchilik xoʻjaligi maqomi naslchilik bilan shugʻullanadigan yuridik va jismoniy shaxslarga (bundan buyon matnda talabgorlar deb yuritiladi) qishloq xoʻjaligi hayvonlarining muayyan turi boʻyicha ularning murojaatiga asosan beriladi. 3. Naslchilik xoʻjaligi maqomi Oʻzbekiston Respublikasi Qishloq va suv xoʻjaligi vazirligining Chorvachilikda naslchilik ishlari bosh davlat inspeksiyasi (bundan buyon matnda Chorvachilikda naslchilik ishlari bosh davlat inspeksiyasi deb yuritiladi) tomonidan beriladi. 4. Naslchilik xoʻjaliklari maqomi quyidagi toifalar boʻyicha beriladi: 1) naslchilik xoʻjaligi sifatida kamida uch yil faoliyat yuritayotgan hamda maʼlum bir sof zot boʻyicha yuqori mahsuldorlik xususiyatiga ega boʻlgan hayvonlar podasini urchitish, yangi liniya, oila va tiplar yaratish boʻyicha faoliyat olib borayotgan talabgorlarga — naslchilik zavodi maqomi; 2) kamida uch yil davomida nasldor hayvonlarni sof zotli urchitish usulida urchitib, naslchilik zavodlari bilan hamkorlikda muayyan zotni takomillashtirish boʻyicha faoliyat olib borayotgan talabgorlarga — naslchilik xoʻjaligi maqomi; 3) maʼlum bir hayvon zotlarini zamonaviy usullarda takomillashtirish, ularning yangi zotlarini yaratish va koʻpaytirish boʻyicha faoliyat olib borayotgan talabgorlarga — seleksiya markazi maqomi; 4) nasldor otlarni sinovdan oʻtkazish boʻyicha faoliyat olib borayotgan talabgorlarga — ippodrom maqomi; 5) takomillashtirilayotgan nasldor hayvonlarni genetik usulda baholash boʻyicha faoliyat olib borayotgan talabgorlarga — immunogenetik nazorat laboratoriyasi maqomi; 6) naslchilik subyektlariga nasldor hayvonlarning qiymati, mahsuldorligi va sifatini baholash, nazorat qilish va olingan maʼlumotlarni rasmiylashtirish boʻyicha xizmat koʻrsatadigan talabgorlarga — nazorat-sinov stansiyasi maqomi; 7) turli zotlardagi yuqori genetik mahsuldorlik xususiyatlariga ega boʻlgan naslni yaxshilovchi nasldor erkak hayvonlarni saqlash va ulardan olingan urugʻ bilan hayvonlarni sunʼiy urugʻlantirish boʻyicha faoliyat olib borayotgan talabgorlarga — qishloq xoʻjaligi hayvonlarini sunʼiy urugʻlantirish korxonasi maqomi; 8) turli zotlardagi yuqori genetik mahsuldorlik xususiyatlariga ega boʻlgan naslni yaxshilovchi nasldor ona hayvonlarni saqlash va ulardan embrionlar tayyorlash boʻyicha faoliyat olib borayotgan talabgorlarga — embrionlarni koʻchirib oʻtkazish (transplantatsiya) markazi maqomi; 9) ona hayvonlarni sunʼiy urugʻlantirish uchun nasldor erkak hayvonlarning muzlatilgan urugʻlari bankini tashkil etish va sotish boʻyicha faoliyat olib borayotgan talabgorlarga — erkak hayvonlar urugʻlarini saqlash va sotish korxonasi maqomi; 10) kam sonli va yoʻqolib borayotgan qishloq xoʻjaligi hayvonlarining turlari va zotlari, maʼlum bir evolyutsion xususiyatini nasldan-naslga oʻtkazish qobiliyatiga ega boʻlgan hayvonlarni shakllantirish, urchitish, saqlash yangi zot va tiplar yaratish boʻyicha faoliyat olib borayotgan talabgorlarga — genofond xoʻjaligi maqomi. 5. Bir toifadagi naslchilik xoʻjaliklari maqomini boshqa toifaga oʻtkazish mazkur Nizomda belgilangan tartibda umumiy asoslarda amalga oshiriladi. 6. Talabgorlarning naslchilik xoʻjaligi maqomiga loyiqligini baholash maqsadida Oʻzbekiston Respublikasi qishloq va suv xoʻjaligi vazirining buyrugʻi bilan Naslchilik xoʻjaliklari maqomini berish boʻyicha hududiy attestatsiya komissiyalari (bundan buyon matnda Komissiyalar deb yuritiladi) tashkil etiladi. Komissiyalar tarkibi Oʻzbekiston Respublikasi qishloq va suv xoʻjaligi vazirining buyrugʻi bilan har uch yilda qayta tasdiqlanadi. 7. Komissiyalar tarkibiga hududiy chorvachilikda naslchilik ishlari davlat inspeksiyalari (bundan buyon matnda hududiy inspeksiyalar deb yuritiladi) boshliqlari (Rais) va mutaxassislari, hududiy davlat veterinariya boshqarmalari xodimlari, shuningdek kelishuv asosida naslchilik boʻyicha tajribali mutaxassislar kiritiladi. 8. Komissiya aʼzosi boʻlgan inspeksiya boshliqlari (Rais) va mutaxassislar boshqa ishga oʻtgan taqdirda, ushbu lavozimlarga yangidan tayinlangan shaxslar yoki tegishli majburiyatlarni bajarish zimmasiga yuklangan shaxslar Komissiya tarkibiga kiritiladi. Zarur hollarda, Komissiya raisi tomonidan nasldor hayvonlarning alohida turlari boʻyicha mutaxassislar Komissiyalar ishiga ekspert sifatida jalb etilishi mumkin. 9. Komissiya raisi: Komissiya faoliyatiga umumiy rahbarlik qiladi; Komissiya ish tartibini tasdiqlaydi; Komissiya yigʻilishi oʻtkaziladigan sanani belgilaydi; Komissiya yigʻilishini olib boradi, u tomonidan qabul qilingan qarorlar va boshqa hujjatlarni imzolaydi. Komissiya raisi mehnat taʼtili, kasallik yoki boshqa sabablarga koʻra boʻlmagan hollarda uning vazifalarini bajarish Komissiya aʼzolaridan birining zimmasiga yuklatiladi. 10. Komissiyaning barcha hujjatlari uning aʼzolari umumiy sonining oddiy koʻpchilik ovozi bilan qabul qilinadi. Ovozlar teng boʻlgan taqdirda, Komissiya raisining ovozi hal qiluvchi hisoblanadi. 11. Talabgor naslchilik xoʻjaligi maqomini olish uchun Komissiyaga quyidagi hujjatlarni taqdim etadi: oʻz nomi (yuridik shaxs uchun — uning nomi, jismoniy shaxs uchun — familiyasi, ismi va otasining ismi) hamda manzilini koʻrsatgan holda Chorvachilikda naslchilik ishlari bosh davlat inspeksiyasi boshligʻi nomiga ariza; jismoniy shaxslar uchun — shaxsini tasdiqlovchi hujjatning, yuridik shaxslar uchun — taʼsis hujjati va davlat roʻyxatidan oʻtkazish toʻgʻrisidagi guvohnomaning nusxasi; xodimlari va ularning chorvachilik sohasidagi maʼlumoti hamda ish stajini tasdiqlovchi hujjatlarning (diplom, mehnat daftarchasining) nusxalari; naslchilik zavodi, naslchilik xoʻjaligi, qishloq xoʻjaligi hayvonlarini sunʼiy urugʻlantirish korxonasi, embrionlarni koʻchirib oʻtkazish (transplantatsiya) markazi hamda genofond xoʻjaligi maqomini olishga talabgorlar uchun — oxirgi uch yil davomida oʻtkazilgan naslli mahsulot (material) bonitirovkasi natijalari boʻyicha maʼlumotnomalarning nusxalari. Bunda naslchilik xoʻjaligi maqomiga ega boʻlgan xoʻjaliklardan sotib olingan yoki xorijiy davlatlardan keltirilgan nasldor hayvonlar soni mazkur Nizomning 1 — 13-ilovalarida belgilangan minimal talablarga muvofiq boʻlgan hamda talabgor tomonidan ularning nasldorligini tasdiqlovchi hujjatlar taqdim etilgan taqdirda, oxirgi uch yil davomida oʻtkazilgan naslli mahsulot (material) bonitirovkasi natijalari boʻyicha maʼlumotnomalarning nusxalarini taqdim etish talab etilmaydi; tegishli qishloq xoʻjaligi hayvonlari turlari boʻyicha naslchilik xoʻjaligi maqomini olish uchun mazkur Nizomning 1 — 13-ilovalarida belgilangan minimal talablarga javob berishi haqida talabgor tomonidan tasdiqlangan maʼlumotlar. 12. Ariza qabul qilingan kundan boshlab taqdim etilgan hujjatlardagi maʼlumotlarning toʻgʻriligi yetti kun ichida Komissiya tomonidan talabgorning xoʻjaligiga borgan holda oʻrganiladi. Bunda talabgorning faoliyati tegishliligi boʻyicha quyidagi yoʻnalishlarda attestatsiyadan oʻtkaziladi: naslchilik hisob-kitobini va hujjatlarini yuritish; naslchilik resurslarining yaxshilanishi, saqlanishi, takror koʻpaytirilishi va ulardan oqilona foydalanilishini taʼminlash; hayvonlar mahsuldorligi hisob-kitobini yuritish, tipi boʻyicha tasniflash, kelib chiqishini genetik ekspertiza qilish (immunogenetik nazorat laboratoriyasi boʻlmagan hududlarda ularning genetik kelib chiqishini (genotipini) tahlil qilish) va ularni oʻz mahsuldorligi hamda avlodining sifati boʻyicha baholash talablarini bajarish; urugʻ olish uchun faqat takror koʻpaytiriladigan nasldor erkak hayvonlardan foydalanish, urugʻ va embrionlarni texnologik va veterinariya-sanitariya talabnomalarida belgilangan shart-sharoitda tayyorlash, identifikatsiyalash va saqlash; naslli mahsulotning (materialning) sifatini kafolatlash. 13. Talabgorning faoliyatini attestatsiyadan oʻtkazish vaqtida Komissiya tomonidan hududiy veterinariya boʻlimlari orqali talabgorning epizootik barqarorligi ham oʻrganiladi. 14. Talabgorning naslchilik xoʻjaligi sifatida doimiy faoliyat olib borish imkoniyatlari quyidagi yoʻnalishlar boʻyicha tahlil qilinadi va maʼlumotnoma tuziladi: shtatida naslchilik ishlari boʻyicha zootexnik (bonityor) va sunʼiy urugʻlantiruvchi texnik xodimlarning mavjudligi; qishloq xoʻjaligi hayvonlari naslini takomillashtirish, oʻz podasini toʻldirishda naslchilik zavodlarida yetishtirilgan yoki xorijdan olib kelingan nasldor hayvonlar bilan toʻldirib borishi, seleksiya yutuqlaridan samarali foydalanishi; oʻzi yetishtirgan naslli mahsulotlarni (materiallarni) nasldorligini tasdiqlovchi hujjatlar bilan birga auksionlar yoki shartnoma asosida turli yuridik va jismoniy shaxslarga yetkazib berishi; seleksiya-naslchilik ishlarida ilmiy-tadqiqot usullaridan foydalanishi, poda seleksiyasida oʻzining naslchilik ishlari rejasi mavjudligi; har bir nasldor hayvon zamonaviy usullarda tamgʻalangan yoki ularning kelib chiqishini aniq identifikatsiya qilish imkonini beradigan biron-bir boshqa yoʻsinda belgi qoʻyilganligi; naslli mahsulot (material) bonitirovkasining oʻz vaqtida oʻtkazilib borilishi, ularning natijalarini tahlil qilish asosida podaning mahsuldorligini oshirish boʻyicha chora-tadbirlarning amalga oshirilishi; Davlat nasldor hayvonlar kitoblariga kiritish uchun taqdim etgan va kiritilgan nasldor hayvonlarining mavjudligi; qishloq xoʻjaligi hayvonlarini sunʼiy urugʻlantirish korxonasi uchun nasldor hayvonlarning xususiy mahsuldorligi va avlodlarining sifati boʻyicha baholanishi; naslchilik boʻyicha davlat tarmoq dasturlariga muvofiq oʻzlarining naslchilik rejalarini ishlab chiqishi va ularni amalga oshirishi; naslli mahsulotning kelib chiqishi, saqlanishi, baholanishi va nasl sifatini tasdiqlovchi zootexnik hujjatlari mavjudligi; naslli hayvonlarni asrash va parvarishlashda mustahkam ozuqa taʼminoti (yil davomida bir xil oziqlantirish tipi) yaratilgan boʻlishi; sogʻin sigirlar toʻliq zamonaviy sogʻish uskunalari bilan sogʻilishi; oʻz faoliyatida zootexnika, veterinariya va sanitariya talablariga rioya qilinishini taʼminlashi. 15. Komissiya tomonidan oʻrganilgan va tahlil qilingan maʼlumotlar uning yigʻilishida muhokama qilinadi hamda mazkur Nizomning 14-ilovasida belgilangan shaklga muvofiq naslchilik xoʻjaligi maqomini berish toʻgʻrisidagi arizani koʻrib chiqish natijalari boʻyicha dalolatnoma tuziladi. Mazkur dalolatnoma Komissiyaning talabgorni naslchilik xoʻjaligi maqomini berish uchun tavsiya etish yoki rad etish haqidagi qarori hisoblanadi hamda Komissiya raisi va aʼzolari tomonidan imzolanadi. Komissiyaning har bir aʼzosi dalolatnomaga oʻz fikr-mulohazalarini kiritishga haqli. 16. Naslchilik xoʻjaligi maqomini berish uchun tavsiya etish rad etilganda, taqdim etilgan hujjatlar talabgorga uch kun ichida yozma ravishda asoslantirilgan javob bilan qaytariladi. Talabgor Komissiya tomonidan koʻrsatilgan kamchiliklarni bartaraf etgan taqdirda, mazkur Nizomda belgilangan tartibda qayta murojaat qilishga haqli. Bunda taqdim etilgan hujjatlarni ilgari koʻrsatilmagan yangi asoslar bilan qaytarishga yoʻl qoʻyilmaydi. 17. Talabgor naslchilik xoʻjaligi maqomini berish uchun tavsiya etilgan taqdirda, bu haqda tuzilgan dalolatnoma talabgor tomonidan berilgan ariza va talabgorning mazkur Nizomning 1 — 13-ilovalarida belgilangan minimal talablarga javob berishi haqida talabgor tomonidan imzolangan maʼlumotlarni ilova qilgan holda uch kun ichida Chorvachilikda naslchilik ishlari bosh davlat inspeksiyasiga taqdim etiladi. 18. Komissiyalar tomonidan taqdim etilgan hujjatlar Chorvachilikda naslchilik ishlari bosh davlat inspeksiyasi tomonidan oʻn kun ichida ekspertizadan oʻtkaziladi. 19. Taqdim etilgan hujjatlarga asosan Chorvachilikda naslchilik ishlari bosh davlat inspeksiyasi boshligʻining talabgorga naslchilik xoʻjaligi maqomini berish toʻgʻrisidagi buyrugʻi qabul qilinadi. 20. Naslchilik xoʻjaligi maqomi berilgan talabgor hayvonlarining alohida turi koʻrsatilgan holda Davlat naslchilik registriga kiritiladi hamda unga mazkur Nizomning 15-ilovasiga muvofiq shaklda Naslchilik xoʻjaligi maqomi berilganligi haqidagi guvohnoma rasmiylashtiriladi. 21. Naslchilik xoʻjaligi maqomi berilganligi haqidagi guvohnoma tegishli talabgorga topshirish uchun uch kun ichida hududiy inspeksiyaga yuboriladi. 22. Chorvachilikda naslchilik ishlari bosh davlat inspeksiyasiga taqdim etilgan dalolatnoma, ariza va maʼlumotnomalarning nusxalari hamda talabgor tomonidan taqdim etilgan hujjatlar tegishli hududiy inspeksiyalarda naslchilik xoʻjaligi maqomi toʻgʻrisidagi guvohnomaning amal qilish muddati davomida saqlanadi. 23. Naslchilik xoʻjaligi maqomi besh yil muddatga beriladi. Bunda naslchilik xoʻjaligi oʻz maqomini saqlab qolish uchun naslchilik xoʻjaligi maqomi berilganligi haqidagi guvohnomaning amal qilish muddati tugashidan bir oy oldin hududiy inspeksiyaga qayta attestatsiyadan oʻtish haqida murojaat qilishi zarur. Qayta attestatsiya mazkur Nizomda belgilangan talablar asosida oʻtkaziladi. 24. Naslchilik xoʻjaligi maqomini berish boʻyicha arizani koʻrib chiqqanlik, naslchilik xoʻjaligi maqomini berganlik hamda naslchilik xoʻjaligini qayta attestatsiyadan oʻtkazganlik uchun yigʻim undirilmaydi. 25. Hududiy inspeksiyalar barcha toifadagi xoʻjaliklarda naslchilik ishining yuritilishini nazorat qiladi. 26. Naslchilik xoʻjaliklarida naslchilik ishining yuritilishini nazorat qilish jarayonida ularga qoʻyilgan talablar buzilganligi yoki unda surunkali yuqumli kasalliklar tarqalganligi aniqlangan taqdirda, Komissiya tomonidan naslchilik maqomi berilganligi haqidagi guvohnomani bekor qilish toʻgʻrisidagi masala koʻrib chiqiladi. Yuqoridagi holatlarning mavjudligi Komissiya tomonidan tasdiqlangan taqdirda, bu haqda naslchilik maqomi berilganligi haqidagi guvohnomani bekor qilish toʻgʻrisida dalolatnoma tuziladi va u uch kun ichida Chorvachilikda naslchilik ishlari bosh davlat inspeksiyasiga taqdim etiladi. 27. Naslchilik maqomi berilganligi haqidagi guvohnomani bekor qilish toʻgʻrisida dalolatnoma Chorvachilikda naslchilik ishlari bosh davlat inspeksiyasi boshligʻining naslchilik maqomi berilganligi haqidagi guvohnomani bekor qilish toʻgʻrisidagi buyrugʻini qabul qilish uchun asos boʻladi. 28. Naslchilik maqomi berilganligi haqidagi guvohnoma bekor qilingan taqdirda, mazkur xoʻjalik Davlat naslchilik registridan chiqariladi hamda unga berilgan guvohnoma bekor qilinadi. 29. Mazkur Nizom Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi bilan kelishilgan. Koʻrsatkichlar Naslchilik zavodi Naslchilik xoʻjaligi Genofond xoʻjaligi Sigirlar soni, bosh 100 30 30 Sof zotli sigirlar ulushi, % 100 100 50 Umumiy podadagi elita rekord va elita klassga mansub ona mollar soni 90 80 - Bir yilda bir sigirning zotlar boʻyicha I klassning minimal koʻrsatkichlariga nisbatan sut miqdori, sut yogʻi, oqsili ishlab chiqarish (oʻrtacha poda boʻyicha), % 150 130 100 Bir oyda sut mahsuldorligini nazorat qilish davriyligi, marta 1 1 1 Zotlar boʻyicha sut mahsuldorligi: qora-ola zotlar, kg qizil zotlar, kg qoʻngʻir zotlar, kg bushuyev zoti, kg simmental (flegfix) zoti, kg boshqa zotlar, kg 5000 4100 4000 3100 4800 6000 4000 3500 3300 2900 4400 4500 Sunʼiy urugʻlantirilgan sigirlar va gʻunajinlar, % 100 100 - Shundan, yaxshilovchi nasldor buqalar bilan sunʼiy urugʻlantirilgan sigir va gʻunajinlar, % 100 100 - 100 sigirdan buzoq olish, bosh 85 83 80 Tirik vazni boʻyicha zot talabining I klassiga javob beradigan urgʻochi gʻunajinlar, % 100 100 80 Jami 100 sigirdan tayyorlab sotilgan nasl, bosh 10 10 - Shu jumladan, naslli buqalar 2 - - Jami nasl uchun sotilgan mollarda elita rekord va elita klass zotlar: buqalar gʻunajin va tanalar I klass gʻunajin va tanalar 100 80 20 100 70 30 - - - Laktatsiya davrining yakuni boʻyicha 7000 kg va undan koʻp sut bergan sigirlar soni, % 15 10 - Buqa beruvchi sigirlar guruhlari, % 60 40 100 Nasl uchun sotiladigan yosh mollar, % 100 100 100 Koʻrsatkichlar Naslchilik zavodi Naslchilik xoʻjaligi Genofond xoʻjaligi Sigirlar bosh soni, bosh 100 30 30 Sof zotli hayvonlar ulushi, % naslli buqalar sigirlar IV avlod sigirlar ulushi, % 100 100 - 100 70 30 100 50 - Elita-rekord va elita klassga mansub hayvonlar ulushi, % naslli buqalar sigirlar 100 70 100 50 90 40 Yosh mollarni tirik ogʻirligi boʻyicha: elita-rekord va elita klasslar ulushi, % erkaklarda: 6 oylikda 15 oylikda urgʻochilarda: 6 oylikda 15 oylikda 60 60 65 60 50 50 50 50 40 40 40 40 100 sigirdan buzoq olish, bosh 80 80 77 Tirik vazni boʻyicha zotning I klass talabidan kam boʻlmagan gʻunajinlar ulushi, % 90 80 50 100 ona mol hisobiga nasl uchun jami sotilgan yosh mollar, bosh 15 10 - Shu jumladan, buqachalar 5 2 - Sotilgan naslli yosh mollarning elita rekord va elita klasslari soni, % buqachalar gʻunajin va tanalar 100 55 95 50 50 30 Ke�ib chiqishi boʻyicha genetik ekspertizasi oʻtkazilgan hayvonlar ulushi, % Nasldor buqalar Buqa beruvchi sigirlar guruhi 100 100 100 100 100 100 Koʻrsatkichlar Naslchilik zavodi Naslchilik xoʻjaligi Genofond xoʻjaligi Ona qoʻylar (ona echkilar) va bir yoshdan katta toʻqlilar soni, bosh 1500 300 500 Shundan, elita va I klass, % 80 70 70 Nasldor qoʻchqorlar soni (takalar) — elita klass, % 100 100 100 100 bosh onadan olingan qoʻzi (echki), bosh 100 95 95 Onasidan ajratishgacha boʻlgan davrda yosh qoʻzilarni saqlanish daraja�i, % 95 95 95 Nasldor qoʻchqor (taka)larni avlodlarining sifati boʻyicha baholash, asosiy nasldor qoʻchqorlarga nisbatan, % 100 - - Ona qoʻylarni sunʼiy urugʻlantirish, bosh 100 100 - Tirik ogʻirligi, I klassga nisbatan, % Nasldor qoʻchqorlar (takalar) 125 115 115 Seleksiya oʻzagidagi ona qoʻylar (ona echkilar) 125 115 115 Seleksiya guruhi oʻzgagidagi ona qoʻylar (ona echkilar) 115 110 110 100 bosh ona qoʻyga nisbatan tayyorlab sotilgan naslli yosh qoʻylar, bosh 15 15 - Shu jumladan, qoʻchqorchalar (takachalar) 10 5 - Shundan elita klass, % 50 40 I klass va elita klass toʻqlilar, % 50 40 Jun qirqimi (pux tarami), I klass talabiga nisbatan, % naslli qoʻchqorlar (takalar) ona qoʻylar 110 105 105 100 105 100 Onasidan ajratish paytidagi tirik ogʻirligi, I klass talabiga nisbatan, % qoʻchqorchalar (takachalar) toʻqlichalar (echkichalar) 110 105 100 100 100 100 Nasldor qoʻchqorlarning kelib chiqishini tasdiqlash boʻyicha genetik ekspertiza oʻtkazilganligi, % 100 100 100 Koʻrsatkichlar Naslchilik zavodi Naslchilik xoʻjaligi Jami ona qoʻylar soni, bosh 2500 300 Shundan, sof zotli, % 100 100 Podaga nisbatan ona qoʻy va toʻqlilarning ulushi, % 60 62 Shundan, elita klass va I klass, % 90 80 Podaga nisbatan naslli qoʻchqorlar ulushi, % 2 2 Shundan, elita klass, % 100 100 Avlodlarining sifati boʻyicha baholangan qoʻchqorlar, % 100 - 100 bosh ona qoʻydan olingan qoʻzi, bosh 100 90 Sunʼiy qochirilgan ona qoʻylar, % 100 100 100 bosh ona molga nisbatan nasl uchun sotilgan qoʻzilar, bosh 15 10 Shu jumladan, qoʻchqorchalar, bosh 10 5 Shundan, elita klass, % 100 100 Yirik va oʻrta oʻlchamdagi qorakoʻl terilarining chiqishi, % 95 95 Qorakoʻl terilarda ixtisoslashtirilgan rangning ulushi, % qora kulrang sur oq binafsha 100 45 60 50 40 98 40 50 45 35 I navli qorakoʻl terilari, % qora rang boʻyicha shu jumladan, jaket guruhi kulrang boʻyicha sur 86 37 85 88 84 35 82 86 Kelib chiqishi boʻyicha genetik nuqsonlari ekspertiza qilingan qoʻchqorlar, % 100 - Koʻrsatkichlar Naslchilik zavodi Naslchilik xoʻjaligi Genofond xoʻjalik Naslli aygʻir va biyalar soni, bosh Shu jumladan, otxona-yaylovda saqlanganda: aygʻirlar biyalar Madaniylashtirilgan uyurlarda saqlanganda: aygʻirlar biyalar Uyurda saqlanganda: aygʻirlar biyalar 3 50 7 100 30 300 2 30 5 80 15 200 3 30 7 100 8 120 Mavjud otlarga nisbatan sof zotli otlar, % aygʻirlar biyalar 100 100 100 100 100 100 Bonitirovka boʻyicha zotli hayvonlar ulushi,% elita klassli naslli aygʻirlar elita klassli biyalar I klass 100 60 40 100 50 40 100 20 50 Jami sotilgan toychalarga nisbatan elita klass naslli yosh toylarni sotish, % Salt miniluvchi va yoʻrtoqi zotlar Ogʻir yuk tortuvchi Qorabayir zotlari 80 70 50 60 55 45 - - - 100 biyadan qulun olish Shu jumladan: Salt miniluvchi va yoʻrtoqi zotlar Ogʻir yuk tortuvchi Qorabayir zotlari 60 75 75 60 75 75 60 70 70 Mavjud otlarga nisbatan kelib chiqishida genetik nuqson mavjudligini genetik ekspertizasi oʻtkazish va pasportlashtirish, % Shu jumladan: aygʻirlar biyalar aygʻirchalar biyachalar 100 100 100 100 100 100 100 100 100 100 100 100 Koʻrsatkichlar Naslchilik zavodlari Naslchilik xoʻjaliklari 1-zot guruhi 2-zot guruhi 1-zot guruhi 2-zot guruhi Asosiy ona choʻchqalar soni, bosh 200 200 50 50 Shu jumladan,sof zotli, % 100 100 100 100 Asosiy podaga nisbatan klasslar tarkibi, % ona choʻchqalar: elita-rekord va elita klass nasldor erkak choʻchqalar: elita-rekord va elita klass barcha erkak choʻchqalarga nisbatan sof zotlilari, % 75 100 100 75 100 100 70 85 100 70 85 100 Ona choʻchqalarni baholash: bir yilda bir bosh asosiy ona choʻchqadan bola olish, bosh pushtdorlar, bosh 21 kunlikda uyadagi bolalar ogʻirligi, kg 35 kunlikda uyadagi bolalar ogʻirligi, kg 60 kunlikda uyadagi bolalar ogʻirligi, kg boʻrdoqilashda kunlik oʻsishi, gr 20 11 52 85 180 500 18 9 52 80 170 550 18 10 48 75 160 500 15 9 48 70 150 500 Asosiy podaga nisbatan nazorat usulida boʻrdoqiga boqishni baholash, % erkak choʻchqalar ona choʻchqalar 100 50 100 50 - - - - Yosh choʻchqalarni oʻstirish usulida baholash, % erkak choʻchqalar urgʻochi choʻchqalar 100 100 100 100 100 40 100 40 Barcha olingan bolaga nisbatan naslga sotilgan yosh choʻchqalar, % 20 20 25 20 Seleksiya ishida axborotlashtirish texnologiyasidan foydalanish + + + + Kelib chiqishini genetik anomaliya mavjudligi boʻyicha genetik ekspertiza qilish, % nasldor erkak choʻchqalar erkak choʻchqalar urgʻochi choʻchqalar 100 100 100 100 100 100 - - - - - - Koʻrsatkichlar Naslchilik zavodi Naslchilik xoʻjaligi Asosiy podadagi erkak hayvonlar, bosh norka nutriya 1000 200 300 100 Asosiy podadagi elita klassli (I va II klass) hayvonlar ulushi, % katta yoshdagi erkaklar katta yoshdagi urgʻochilar yosh erkaklar yosh urgʻochilar 90 85 95 90 80 75 90 85 Yosh hayvonlarni tana uzunligi*, sm erkak norka urgʻochi norka 48 41 46 39 Yosh hayvonlar tirik vazni**, kg erkak norka urgʻochi norka erkak nutriya urgʻochi nutriya 2,7 1,4 4,4 4,0 2,6 1,3 4,4 3,9 Bir onadan olingan bola, bosh norka nutriya 4,5 6,0 4,8 6,5 Oʻstirish davrida saqlanishi, % norka nutriya 97 92 97 92 Olingan bolalardan nasl uchun sotilganlar ulushi, % 5 5 Nasl uchun sotilgan yosh hayvonlarning elita klasslari, % 90 85 Koʻrsatkichlar Naslchilik zavodi Naslchilik xoʻjaligi Asosiy ona quyonlar soni, bosh 300 200 Asosiy podadagi sof zotli quyonlar, % erkak urgʻochi 100 100 100 100 Elita va I klassga mansub quyonlar, % erkak urgʻochi 100 80 95 70 Yosh quyonlar 80 60 Asosiy ona quyondan 1-marta bola olish, bosh 6 6 Asosiy ona quyondan 3-marta bola olish, bosh 18 18 Zotlar boʻyicha 3 oylik yosh quyonlarning tirik vazni*, kg oq velikan kul rang velikan, sovet shinshillasi, qora-qoʻngʻir kumushsimon, vena havo rangi, sovet marderi, kaliforniya, oq oq momiq va angor 2,4 2,3 2,0 2,3 1,9 2,4 2,3 2,0 2,3 1,9 Zotlar boʻyicha 4 oylik yosh quyonlarning tirik vazni*, kg oq velikan kul rang velikan, sovet shinshillasi, qora-qoʻngʻir kumushsimon, vena havo rangi, sovet marderi, kaliforniya, oq oq momiq va angor 3,0 2,9 2,6 2,8 2,4 3,0 2,9 2,6 2,8 2,4 Olingan quyonlardan nasl uchun sotilganlar ulushi, % 25 25 Sotilgan yosh quyonchalarning elita va I klassga mansublari ulushi, % 100 90 Oʻstirish jarayonida saqlanishi, % 75 75 Koʻrsatkichlar Karp Sazan Forel Oʻtxoʻr baliqlar Naslchilik zavodi Jami ota-ona baliqlar soni, bosh 600 200 600 600 Shu jumladan, sof zotli, % 100 100 100 100 elita-rekord, elita klass, % 70 60 80 60 I klass, % 30 40 20 40 Erkak baliqlar, bosh 300 100 400 300 Shu jumladan, sof zotli, % 100 100 100 100 Shundan: elita-rekord, elita klass, % 70 60 80 60 I klass, % 30 40 20 40 Urchitish mavsumida qatnashgan har bir ota baliqdan tayyorlab sotilgan naslli mahsulot (chavoq, uvuldiriq), ming doza 200 25 2,5 250 Sotilgan naslli ota-ona baliq, bosh 30 20 100 30 Zotning I klass talabiga nisbatan, zichligi, % 100 100 100 100 Zotning I klass talabiga nisbatan, mahsuldorligi, % 100 100 100 100 Naslchilik xoʻjaligi Jami ota-ona baliqlar soni, bosh 600 200 400 600 Shu jumladan, sof zotli, % 80 80 90 80 elita-rekord, elita klass, % 60 50 70 50 I klass, % 40 50 30 50 Erkak baliqlar, bosh 300 100 200 300 Shu jumladan, sof zotli, % 80 80 90 80 Elita-rekord, elita klass, % 60 50 70 50 I klass, % 40 50 30 50 Urchitish mavsumida qatnashgan har bir ota baliqdan tayyorlab sotilgan naslli mahsulot (chavoq, uvuldiriq), ming doza 160 20 2,0 200 Sotilgan naslli ota-ona baliq, bosh - - - - Zotning I klass talabiga nisbatan, zichligi, % 80 80 80 80 Zotning I klass talabiga nisbatan, mahsuldorligi, % 80 80 80 80 Koʻrsatkichlar Tovuqlar Kurkalar Oʻrdaklar Gʻozlar Sesarkalar Bedanalar tuxum yoʻnalishi tuxum-goʻsht yoʻnalishi goʻsht yoʻnalishi Tuxum beruvchilar soni, ming bosh 20 20 15 5 15 10 3 4 Umumiy podaga nisbatan nasl guruhi,%: I klass (avlod-ajdodlari) 70 70 70 70 70 70 70 70 II klass (ota-ona) 100 100 100 100 100 100 100 100 Tovuqning bir yilda tuxum berishi, dona 270 185 165 110 170 35 100 200 Poda aylanishi 1.1 1.2 1.4 Jami ishlab chiqarilgan tuxumga nisbatan nasl uchun foydalanilgan tuxum, % 50 50 60 60 70 80 40 30 Yosh joʻja chiqishi, % 75 75 65 60 70 60 60 70 Yosh joʻjalarning saqlanishi, % 90 90 90 90 92 92 94 92 Katta tovuqlarning saqlanishi,% 95 95 95 95 94 94 95 94